**Lista bunurilor**

**care conduc la excluderea acordării ajutorului pentru încălzirea locuinței/suplimentului pentru energie:**

|  |  |  |  |
| --- | --- | --- | --- |
| **Bunuri imobile** | | | |
| 1 | | | Clădiri, alte spaţii locative în afara locuinţei de domiciliu, precum si terenuri situate in intravilan cu suprafata de peste 1.200 mp în zona urbană şi 2.500 mp în zona rurală, in afara terenurilor de imprejmuire a locuintei si a curtii aferente |
| **Bunuri mobile** | | | |
| 1 | | **Mai mult de un vehicul cu o vechime mai mare de 10 ani,** cu drept de circulatie pe drumurile publice | |
| 2 | | **Autovehicul cu drept de circulatiepe drumurile publice cu o vechime mai mică de 10 ani, cu excepţia celor utilizate si/sau adaptate pentru transportul persoanelor cu dizabilitati** | |
| 3 | | Şalupe, bărci cu motor, iahturi sau alte tipuri de ambarcatiuni, cu excepţia celor necesare pentru transport in cazul persoanelor care locuiesc în aria Rezervaţiei Biosferei "Delta Dunării | |
| **Depozite bancare** | | | |
| 1 | Cel puţin unul dintre membrii familiei deţine, în calitate de titular, unul sau mai multe conturi/depozite bancare, a căror sumă totală este mai mare de 3 ori faţă de valoarea câştigului salarial mediu brut prevăzut de Legea asigurărilor sociale de stat. | | |

**Mențiuni referitoare la locuință:**

* Locuința de domiciliu sau de reședință este construcția cu destinația de locuință aflată în proprietatea titularului ajutorului ori închiriată sau asupra căreia exercită un drept de folosință în condițiile legii, situată la adresa înscrisă în actele de identitate ale membrilor de familie sau, după caz, adresa la care persoanele sunt înscrise în cartea de imobil și sunt luate în calcul la stabilirea cheltuielilor de întreținere a locuinței. Se asimilează locuinței de domiciliu sau reședinței și locuința de necesitate, precum și locuința socială, astfel cum sunt acestea definite potrivit prevederilor Legii locuinței nr. 114/1996, republicată, cu modificările și completările ulterioare.
* Locuința de domiciliu sau de reședință este construcția edificată în condițiile legii\*.
* construcție edificată fără îndeplinirea formalităților legale nu există, cu excepția celor construite într-o perioadă greu de definit dar care figurează în Registrul agricol și, mai mult decât atât, pentru care s-au plătit taxele și impozitele locale;
* Dacă în aceași locuință/imobil locuiesc mai multe familii, respectiv persoane singure, fără contoare separate pentru energie termică, gaze naturale sau energie electrică, la acordarea ajutorului pentru încalzirea locuinței vor fi luate în considerare toate persoanele și veniturile realizate de acestea.

**În situaţia în care unul sau mai multe bunuri aflate în proprietatea persoanei singure/familiei beneficiare de ajutor de incalzire este dat în închiriere/arendă/concesiune, acest bun va fi luat în calcul pentru persoana/familia care îl are în închiriere/arendă/concesiune, iar pentru proprietarul de drept se va lua în calcul valoarea obţinută în urma cedării dreptului de folosinţă a bunului.**

**Persoana sau familia care deţine pe lângă locuinţa de domiciliu o cotă-parte dintr-o altă clădire/spaţiu locativ/imobil poate beneficia de ajutor de incalzire/supliment pentru energie indiferent de mărimea cotei, dacă prin această posesiune nu poate valorifica bunul respectiv.**